**ELŐTERJESZTÉS**

Bonyhád Város Képviselő - testületének 2018. március hó 22. nap

rendes/rendkívüli testületi ülésére

|  |  |
| --- | --- |
| Tárgy: | Pályázat benyújtása a WIFI4EU kiírásra |
| Előterjesztő: | Filóné Ferencz Ibolya polgármester |
| Előterjesztést készítette: | Énekes Andrea pályázati referens |
| Előterjesztés száma: | 54. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Melléklet: | - |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra Nóra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A WIFI4EU - Ingyenes wifi-hozzáférés az európaiak számára pályázatról az Európai Unió pályázatainak hivatalos oldaláról értesültünk, a https://ec.europa.eu/digital-single-market/en/wifi4eu-ingyenes-wifi-hozzaferes-az-europaiak-szamara - weboldalon.

A pályázati cél:

A WiFi4EU kezdeményezéssel az Európai Bizottság Európa-szerte népszerűsíteni kívánja a közterületen - parkokban, tereken, középületekben, könyvtárakban, egészségügyi intézményekben és múzeumokban - elérhető ingyenes Wi-Fi kapcsolódást a helyi lakosság és a látogatók számára. A cél mintegy 7000 beltéri, kültéri, illetve tömegközlekedési eszközön elhelyezett hotspot telepítése 2020-ig olyan helyeken, ahol jelenleg egyéb ingyenes WiFi szolgáltatás nem elérhető. A jogosult szervezetek a helyi közintézmények, vidéki közösségek és önkormányzatok.

A nyújtott támogatás 15 000 EUR, amelyet utalvány formájában adnak át a megoldás költségeinek fedezésére. A kedvezményezettek megválaszthatják a WiFi berendezést szállító, telepítő távközlési szolgáltatót és a megoldás működtetését minimum 3 évre vállalják.

A pályázati benyújtásának, értékelésének, szerződés kötésének intervalluma várhatóan 1, 1,5 év.

Kérem, a Tisztelt Képviselő-testületet, hogy döntsön a pályázat benyújtásáról a Bonyhádi Közös Önkormányzati Hivatal Bonyhád, Széchenyi tér 12.; a Bonyhád Városi Sportcsarnok, Bonyhád Jókai u. 3. és a Vörösmarty Mihály Művelődési Központ Bonyhád Szabadság tér 2. helyszínekkel!

**Határozati javaslat**

Bonyhád Város Önkormányzatának Képviselő-testülete:

- felhatalmazza a polgármestert, hogy WIFI4EU - Ingyenes wifi-hozzáférés az európaiak számára című pályázati felhívásra nyújtson be támogatási kérelmet Bonyhád Város Önkormányzata nevében az alábbi helyszínekre: Bonyhádi Közös Önkormányzati Hivatal Bonyhád, Széchenyi tér 12.; a Bonyhád Városi Sportcsarnok, Bonyhád Jókai u. 3. és a Vörösmarty Mihály Művelődési Központ Bonyhád Szabadság tér 2. helyszínekkel;

- pályázat nyertessége esetén felhatalmazza a polgármestert és a jegyzőt, hogy kössön az internethasználatra szolgáltatási szerződéseket.

Határidő: a pályázati felület aktiválását követően azonnal.

Felelős: Filóné Ferencz Ibolya polgármester
Végrehajtásért felelős: Énekes Andrea

Bonyhád, 2018. március 9.

Filóné Ferencz Ibolya
 polgármester